Vallhall Arena

Vallhall Arena, også kalt Vallhall Fotballhall, i Oslo er en av Skandinavias største fotballhaller, med en publikumskapasitet på cirka 2500 på faste tribuner. Kunstgressbanen benyttes også av «Engas» aldersbestemte lag, og er også et godt tilbud om vinteren til barn, unge og bedriftslag. Vallhall Arena ligger ved Helsfyr, med adresse Dronning Margretes vei 11, like ved Intility Arena og Valle Hovin videregående skole.

miniatyr|Flyfoto av Vallhall (2018), med Intility Arena i bakgrunnen.

Vallhall Arena benyttes også til større messer og konserter, ved hjelp av et fleksibelt gulv som legges på kunstgresset. Gulvflaten blir da på rundt  kvadratmeter, og publikumskapsitet ved konserter er ca. . Av store konserter er de mest kjente A-has konserter til åpningen av arenaen i mars 2001, da konserten ble spilt inn og gitt ut på DVD-en Homecoming. Robbie Williams holdt 14. og 15. november 2003 to utsolgte konserter her, men også Kiss, Iron Maiden, R.E.M., Rammstein, David Guetta, Dream Theater og Tokio Hotel har holdt konserter her.

 Referanser 

 Eksterne lenker 

 Vallhall Arena foto og video – Nordic Stadiums

Kategori:Idrettshaller i Oslo
Kategori:Konsertlokaler i Norge
Kategori:Vålerenga Fotball
Kategori:Sport i bydel Gamle Oslo
Kategori:Byggverk fullført i 2001